യുവാവിനെ കൊലപ്പെടുത്തിയ കേസില് രണ്ടുപേര് പിടിയില് തിരുവനന്തപുരം: സുഹൃത്തിനെ ദേഹോപദ്രവമേല്പ്പിച്ചത് പറഞ്ഞുവിലക്കിയ വിരോധത്തില് യുവാവിനെ കുത്തിക്കൊലപ്പെടുത്തിയ കേസില് രണ്ടുപേര് പിടിയില്. കുപ്രസിദ്ധ ഗുണ്ട ആറ്റുകാല് പാടശ്ശേരി കിഴങ്ങുവിളവീട്ടില് ചാത്തന് സജീവ് എന്ന സജീവ് 38, നെടുങ്കാട് കീഴേമങ്ങാട്ടുകോണം ജയശ്രീ ഭവനില് ടൈല് കണ്ണന് എന്ന ജയശങ്കര് 38 എന്നിവരെയാണ് ഫോര്ട്ട് പൊലീസ് അറസ്റ്റ് ചെയ്തതെന്ന് സിറ്റി പൊലീസ് കമീഷണര് ബല്റാംകുമാര് ഉപാധ്യായ അറിയിച്ചു.ബുധനാഴ്ച രാത്രി എട്ടരയോടെയാണ് പ്രതികള് ചേര്ന്ന് കരമന ആറ്റുകാല് ബണ്ടുറോഡില് ഇരുമ്ബുപാലത്തിന് സമീപത്ത് നെടുങ്കാട് ചിറപ്പാലം സ്വദേശി സതീഷിനെ കുത്തിക്കൊലപ്പെടുത്തിയത്. സതീഷിെന്റ സുഹൃത്തിനെ പ്രതികള് നേരത്തെ ദേഹോപദ്രവം ഏല്പ്പിച്ചതിനെ സംബന്ധിച്ചുണ്ടായ വാക്കുതര്ക്കമാണ് കൊലപാതകത്തില് കലാശിച്ചത്. ബുധനാഴ്ച രാത്രി ഇരുമ്ബുപാലത്തിന് സമീപം കൂട്ടുകാരുമായി സംസാരിച്ചിരുന്ന സതീഷിനെ ഓട്ടോയില് വന്നിറങ്ങിയ സജീവും ജയശങ്കറും ആക്രമിക്കുകയായിരുന്നു. ഒപ്പമുണ്ടായിരുന്നവര് കരമനയിലുള്ള സ്വകാര്യ ആശുപത്രിയില് എത്തിച്ചെങ്കിലും ഇടതു നെഞ്ചില് ആഴത്തില് പരിക്കേറ്റ സതീഷിനെ രക്ഷിക്കാനായില്ല. സംഭവശേഷം ഒളിവില് പോയ പ്രതികളെ കണ്ടെത്താന് സിറ്റി പൊലീസ് ഡെപ്യൂട്ടി കമീഷണര് വൈഭവ് സക്സേനയുടെ നിര്ദേശാനുസരണം ഫോര്ട്ട് പൊലീസ് അസി. കമീഷണര് എസ്. ഷാജി, ഫോര്ട്ട് എസ്.എച്ച്.ഒ രാകേഷ്, തമ്ബാനൂര് എസ്.എച്ച്.ഒ സനോജ്, പേരൂര്ക്കട എസ്.എച്ച്.ഒ അനൂപ് കൃഷ്ണ, ഫോര്ട്ട് എസ്.ഐ സജു എബ്രഹാം, കരമന എസ്.ഐ ശ്യാം എന്നിവരുടെ നേതൃത്വത്തില് നഗരത്തില് നടത്തിയ വ്യാപക െതരച്ചിലിലാണ് പ്രതികള് പിടിയിലായത്. ആക്രമണത്തിനിടെ നിസ്സാര പരിക്കേറ്റ പ്രതി സജീവ് തിരുവനന്തപുരം ജനറല് ആശുപത്രിയില് നിന്നും പ്രഥമ ശുശ്രൂഷ നേടിയശേഷം രക്ഷപ്പെടാന് ശ്രമിക്കവെയാണ് അറസ്റ്റ് ചെയ്തത്. തുടര്ന്ന് ആശുപത്രി പരിസരത്ത് നടത്തിയ തിരച്ചിലില് സജീവിനെ സഹായിക്കാനെത്തിയ ജയശങ്കറിനെയും കസ്റ്റഡിയിലെടുക്കുകയായിരുന്നു. കോടതിയില് ഹാജരാക്കിയ പ്രതികളെ റിമാന്ഡ് ചെയ്തു.